**DĖL MOKESČIO UŽ MOKSLĄ PASKIRSTYMO NEFORMALIOJO VAIKŲ ŠVIETIMO ĮSTAIGOSE**

2020 m. lapkričio 27. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Rokiškio rajono savivaldybės tarybos 2015 m. rugpjūčio 28 d. sprendimu Nr. 180 „Dėl mokesčio už mokslą rajono neformaliojo vaikų švietimo įstaigose nustatymo“, Rokiškio rajono savivaldybės tarybos 2020 m. balandžio 24 d. sprendimu Nr. 101 „Dėl Rokiškio rajono savivaldybės tarybos 2015 m. rugpjūčio 28 d. sprendimo Nr. 180 „Dėl mokesčio už mokslą rajono neformaliojo vaikų švietimo įstaigose nustatymo“ dalinio pakeitimo“ ir atsižvelgiant į Rokiškio rajono švietimo įstaigų vadovų asociacijos 2020 m. lapkričio 10 d. raštą Nr. 3 „Dėl mokesčio už mokslą panaudojimo neformaliojo vaikų švietimo įstaigose“, Rokiškio rajono savivaldybės taryba nusprendžia:

 1. Mokestį už mokslą neformaliojo vaikų švietimo įstaigose – Rokiškio Rudolfo Lymano muzikos mokykloje, Rokiškio rajono kūno kultūros ir sporto centre, Rokiškio jaunimo centre, Rokiškio rajono Pandėlio universaliajame daugiafunkciame centre, Rokiškio rajono Juodupės gimnazijos neformaliojo švietimo skyriuje, Rokiškio rajono Obelių gimnazijos neformaliojo švietimo skyriuje, Rokiškio rajono Kamajų Antano Strazdo gimnazijos neformaliojo švietimo skyriuje, paskirstyti taip:

 1.1. 20 proc. – darbo užmokesčiui;

 1.2. 30 proc. –ūkinėms išlaidoms;

 1.3. 50 proc. – ugdymo reikmėms.

 2. Pripažinti netekusiu galios Rokiškio rajono savivaldybės tarybos 2013 m. vasario 22 d. sprendimą Nr. TS-4.47 „Dėl mokesčio už mokslą panaudojimo neformaliojo vaikų švietimo įstaigose“.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Danutė Kniazytė

Rokiškio rajono savivaldybės tarybai

**TEIKIAMO SPRENDIMO PROJEKTO** **„DĖL MOKESČIO UŽ MOKSLĄ PASKIRSTYMO NEFORMALIOJO VAIKŲ ŠVIETIMO ĮSTAIGOSE“**

AIŠKINAMASIS RAŠTAS

 **Parengto sprendimo projekto tikslai ir uždaviniai.**

 Atsižvelgiant į Rokiškio rajono švietimo įstaigų vadovų asociacijos 2020 m. lapkričio 10 d. raštą Nr. 3 „Dėl mokesčio už mokslą panaudojimo neformaliojo vaikų švietimo įstaigose“ sprendimo projektu siūloma pakeisti Rokiškio rajono savivaldybės tarybos 2013 m. vasario 22 d. sprendimą Nr. TS-4.47 „Dėl mokesčio už mokslą panaudojimo neformaliojo vaikų švietimo įstaigose“, siekiant nustatyti vieningą mokesčio už mokslą neformaliojo vaikų švietimo įstaigose panaudojimą.

 **Šiuo metu esantis teisinis reglamentavimas.** Rokiškio rajono savivaldybės tarybos 2015 m. rugpjūčio 28 d. sprendimą Nr. TS-180 „Dėl mokesčio už mokslą rajono neformaliojo vaikų švietimo įstaigose nustatymo“, Rokiškio rajono savivaldybės tarybos 2020 m. balandžio 24 d. sprendimas Nr. 101 „Dėl Rokiškio rajono savivaldybės tarybos 2015 m. rugpjūčio 28 d. sprendimo Nr. 180 „Dėl mokesčio už mokslą rajono neformaliojo vaikų švietimo įstaigose nustatymo“ dalinio pakeitimo“.

 **Sprendimo projekto esmė.**

 **Nustatomas vieningas mokesčio už mokslą neformaliojo vaikų švietimo įstaigose paskirstymas: darbo užmokesčiui – 20 proc.; 30 proc. –ūkinėms išlaidoms; 50 proc. – ugdymo reikmėms** (nesikeičia Rokiškio rajono kūno kultūros ir sporto centrui ir Rokiškio jaunimo centrui).

 kitoms įstaigoms buvo taikomas toks paskirstymas: darbo užmokesčiui – 60 proc.; 10 proc. –ūkinėms išlaidoms; 30 proc. – ugdymo reikmėms, kuris ir yra keičiamas Rokiškio rajono švietimo įstaigų vadovų asociacijos prašymu, ieškant galimybių racionaliau perskirstyti turimas lėšas, atitinkančias poreikį.

20 proc. - darbo užmokesčio išlaidoms atstatyti - pedagoginių darbuotojų darbo užmokesčiui ), ugdymo kokybei ir prieinamumui užtikrinti (tarp jų ir mokyti namuose) ugdymo formų įvairovei diegti.

30 proc. - ūkinėms išlaidoms - įstaigų aprūpinimas priemonės atitinkančiomis darbuotojų saugos ir sveikatos reikalavimus, mokymo patalpų įrangos įsigijimo, remonto, rekonstrukcijos ir statybų išlaidoms padengti.

50 proc. - ugdymo reikmėms - ugdymo planui (ugdomajai veiklai) įgyvendinti mokinių pažintinei veiklai ir profesiniam orientavimui, mokytojų ir kitų ugdymo procese dalyvaujančių asmenų kvalifikacijai tobulinti, informacinėms ir komunikacinėms technologijoms (IKT) diegti ir naudoti (internetui diegti ir naudoti, duomenų bazėms, elektroniniams dienynams tvarkyti).

 **Galimos pasekmės, priėmus siūlomą tarybos sprendimo projektą:**

 **teigiamos** – bus laikomasi teisės aktuose nustatytų nuostatų;

 **neigiamos** –nenumatyta.

 **Finansavimo šaltiniai ir lėšų poreikis**.

 Papildomų lėšų poreikio nėra.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

Švietimo, kultūros ir sporto skyriaus vyriausioji specialistė Danutė Kniazytė